Salinaso lagūna
Salinaso lagūna (isp. Laguna de Salinas 'druskynių lagūna') – druskožemis ir seklus druskingas ežeras Peru pietuose, Arekipos departamente, 35 km į rytus nuo Arekipos, Anduose, nenuotakiame baseine ~4300 m aukštyje. Lagūnos ilgis 13 km, plotis iki 7 km. Aplink stūkso Piču Piču, Ubinaso ugnikalniai. Lagūną maitina Turkės ir Čakalakės upeliai bei įvairūs šaltiniai. Druskingumas iki 40 g/l. Yra druskos kasyklų (kasamas boraksas, natrio chloridas). Salinaso lagūna svarbi 3 flamingų rūšių buveinė. Jų pulkai kartais siekia 21 tūkst. individų. 1979 m. įtraukta į Salinaso ir Agvada Blankos nacionalinį rezervatą, 2003 m. – į Ramsaro konvencijos saugomų šlapynių sąrašą. Vikunijos lagūnos pakrantėje Ubinaso ugnikalnis už Salinaso lagūnos Druskingas krantas Druskos kasykla